**Reglement for utleie av Bageriet te Fredriks**

1. Leietaker er ansvarlig for ro og orden i henhold til politivedtekter for Stavanger Kommune. Da lokalet ligger midt i et boligområde oppfordres det til å unngå støy utenfor i forbindelse med røykepauser og avslutning av arrangementet. Arrangementer skal være avsluttet senest kl. 00.30

2. Leietaker skal fylle ut «bestilling av lokalet» på nettsiden og dette blir å anse som leieavtale. Betalingen av depositum og rest leie gjøres med Vipps til 909 47587 eller kontonr.3260 15 02142

3. Utvask (vask av gulv og toalett) er inkludert i prisen, men leietaker forplikter seg til følgende:

Ved leie av helg skal leietaker klargjøre lokalene for utvask i henhold til punkter under, senest kl. 15:.00 søndag.  Ved leie mandag – torsdag skal leietaker klargjøre lokalene for utvask i henhold til punkter under, senest 23:30.

* All medbrakt mat/drikkevarer, pynt og søppel skal ryddes og fjernes fra lokalet.
* Alt av dekketøy skal være vasket opp og satt tilbake i hyller.
* Bord, stoler og øvrig inventar skal settes tilbake slik det stod da man ankom lokalet,
* og gulvene skal være feid og klar for utvask. Bordene vaskes over.
* Evt. knust servise / skader skal meddeles utleier.

4. Når lokalene forlates må leietaker påse at ytterdør er låst.

5. Leietaker er økonomisk ansvarlig for skader på lokaler og utstyr som voldes i tidsrommet leietaker benytter lokalene.

6. L**eietaker skal være minst 30 år**, og har ansvar for henting og disponering av nøkkel etter avtale med utleier. Ved tap av utlevert nøkkel stilles leietaker økonomisk ansvarlig for eventuelt bytte av lås i anlegg eller deler av dette.

7.Ved lukkede private selskaper kan det nytes alkohol. I slike tilfeller er det ikke tillatt å selge alkohol.  Private, samt lag eller organisasjoner som ønsker å servere eller selge alkohol, må søke om, og få innvilget, ambulerende skjenkebevilling. Slik søknad sendes til Stavanger kommune på eget skjema som fås ved henvendelse til kommunen.

8. Dersom leietaker skal benytte bageriets audiovisuelle utstyr, skal dette avtales på forhånd. Leietaker er ansvarlig for utstyret.

9. Røyking er ikke tillatt inne.

10. Leietaker plikter å gjøre seg kjent med husets rømningsveier, og til enhver tid vite hvor mange som er til stede. Maksimum tillatt antall personer er 40

11. Overlevering av nøkler før helgeleie skjer etter avtale med utleier. Gjennomgang av lokalet gjøres også da.